text: Холивудски звезди рекламират България в нов клип — RadioBg-London радиото на българите в ЛондонRadioBg-London радиото на българите в Лондон
  "България е мястото!", казва Силвестър Сталоун в новия рекламен клип на България, в който участват още актьорите Салма Хайек, Антонио Бандерас, Силвестър Сталоун, Джейсън Стейтъм, Ейдриън Броуди, Шохрех Агдашлу, както и режисьорът Том Кърк, и продуцентите Алън Сейгъл и Лез Уелдън.
  Днес клипът, изготвен от "Nu Boyana Film Studios", чието лого също попада във видеото, беше представен от министъра на туризма Николина Ангелкова.
  "Клипът показва и тясната връзка между туризма и киното, с което се надяваме да привлечем още по-голямо внимание към България", посочи Ангелкова. По думите й примерите в световен мащаб са красноречиви – туристите в Англия са нараснали с около 50% след излъчването на поредицата за Хари Потър. В Тайланд са отчели ръст от около 22% след премиерата на "Плажът" с Леонардо ди Каприо, а Хърватия се позиционира като кинодестинация след снимките на шестте сезона на тв сериала "Игра на тронове". "Киноиндустрията може да ни помогне да преодолеем и сезонността в туризма", допълни министърът на туризма.